3. NAPIREND
E l ő t e r j e s z t é s
 Révfülöp és Térsége Óvodai Intézményfenntartó Társulás 
2018. február 12-i nyilvános Társulási Tanács ülésére 

Tárgy: Révfülöp és Térsége Napközi Otthonos Óvoda általános felvételi időpontjának, nevelési évben indítható csoportok számának, nyitva tartásnak, a nyári zárva tartás időpontjának, az óvoda felvételi körzetének meghatározása, megállapodás elfogadása.
Előterjesztő:    Kondor Géza Társulási Tanács Elnöke
Előkészítette: Vókóné Bognár Ibolya Óvodavezető  
                        Tóthné Titz Éva jegyzőt helyettesítő aljegyző,


	------------------------------				Jogszabállyal nem ellentétes
	Előterjesztő aláírása
								------------------------------------
						Tóthné Titz Éva jegyzőt helyettesítő aljegyző




Tisztel Társulási Tanács!

A nemzeti köznevelésről szóló 2011. évi CXC. törvény (a továbbiakban: Ktv.) értelmében „4.§  1. alapfeladat: a köznevelési intézmény alapító okiratában foglalt köznevelési feladat,” amely többek között  az  óvodai nevelés. 
A Ktv. meghatározza a fenntartó fogalmát:
„4.§ 9. fenntartó: az a természetes vagy jogi személy, aki vagy amely a köznevelési feladat ellátására való jogosultságot megszerezte vagy azzal rendelkezik, és - e törvényben foglalt esetben a működtetővel közösen - a köznevelési intézmény működéséhez szükséges feltételekről gondoskodik,”

Révfülöp és Térsége Napközi Otthonos Óvoda Alapító okirata szerint a költségvetési szerv fenntartója: Révfülöp és Térsége Óvoda Intézményfenntartó Társulás.

A fenntartó kötelezettségei és annak jogszabályi háttere:

A Ktv. „8. § (1) Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.”

A Ktv. „49. § (1) Az óvodai felvétel, átvétel jelentkezés alapján történik. Az óvodába a gyermek - e törvényben foglalt kivétellel - harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos.
(2) A gyermeket elsősorban abba az óvodába kell felvenni, átvenni, amelynek körzetében lakik vagy ahol szülője dolgozik. A felvételről, átvételről az óvoda vezetője dönt. Ha a jelentkezők száma meghaladja a felvehető gyermekek számát, az óvodavezető, amennyiben az óvoda fenntartója több óvodát tart fenn, az óvoda fenntartója bizottságot szervez, amely javaslatot tesz a felvételre.
(3)1 A települési önkormányzat közzéteszi az óvoda felvételi körzetét, valamint az óvoda nyitva tartásának rendjét. Az óvoda köteles felvenni, átvenni azt a gyermeket, aki életvitelszerűen az óvoda körzetében lakik (a továbbiakban: kötelező felvételt biztosító óvoda).
(3a)2 A (3) bekezdés alkalmazásában életvitelszerű ott lakásnak minősül, ha a gyermek a kötelező felvételt biztosító óvoda körzetében található ingatlant otthonául használja és az ilyen ingatlan a polgárok személyi adatainak és lakcímének nyilvántartásában a gyermek lakóhelyeként vagy tartózkodási helyeként az óvodai beiratkozás első határnapját megelőző három hónapnál régebb óta szerepel. Amennyiben ez nem teljesül, vagy azok ellenére bármely körülmény alapján arra lehet következtetni, hogy a gyermek a nyilvántartásban szereplő lakhelyén vagy tartózkodási helyén nem életvitelszerűen lakik, úgy az óvodavezető, illetve a (2) bekezdés szerinti esetben az óvodavezető vagy a fenntartó által szervezett bizottság jogosult felszólítani az óvodába jelentkező gyermek szülőjét, hogy az életvitelszerű körzetben lakás tényét akként igazolja, hogy a felszólítás kézhez vételétől számított 15 napon belül bemutatja a területileg illetékes védőnőtől származó, a védőnői ellátás igénybevételét igazoló nyilatkozatot.
(3b)3 Amennyiben az óvodavezető, illetve az általa vagy a fenntartó által szervezett bizottság felszólítás ellenére a szülő a védőnői nyilatkozatot nem mutatja be, úgy az óvodavezető, illetve az általa vagy a fenntartó által szervezett bizottság jogosult az életvitelszerűen körzetben lakást családlátogatás kezdeményezésével ellenőrizni. Amennyiben az óvodavezető, az általa, illetve a fenntartó által szervezett bizottság által javasolt legalább három időpont közül a gyermek szülője vagy törvényes képviselője egy alkalommal sem teszi lehetővé a családlátogatást, úgy vélelmezni kell, hogy a gyermek nem életvitelszerűen lakik a kötelező felvételt biztosító óvoda körzetében, és ennek alapján az óvodai felvétel megtagadható.
(4) Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.”

83. § (2) bekezdés: „ A fenntartó.. 
b)18 dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról,
c) meghatározza a köznevelési intézmény költségvetését, továbbá a kérhető térítési díj és tandíj megállapításának szabályait, a szociális alapon adható kedvezmények feltételeit,
d) meghatározza az adott nevelési évben indítható óvodai csoportok számát, az adott tanítási évben az iskolában indítható osztályok, a kollégiumban szervezhető csoportok számát,”

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (7) bekezdése szerint „(7) Az óvodában a napirendet úgy kell kialakítani, hogy a szülők - a házirendben meghatározottak szerint - gyermeküket az óvodai tevékenység zavarása nélkül behozhassák és hazavihessék. Az óvoda nyári zárva tartásáról legkésőbb február tizenötödikéig, a nevelés nélküli munkanapokról legalább hét nappal a zárva tartást megelőzően a szülőket tájékoztatni kell.”

Az előterjesztés mellékletét képezi a napirendi ponttal kapcsolatban az Óvodavezető javaslata.

Kérem a Tisztelt Társulási Tanácsot, hogy előterjesztést megvitatni és elfogadni szíveskedjen.  

 
Határozati javaslat:

Révfülöp és Térsége Óvodai Intézményfenntartó Társulás Társulási Tanácsa a Révfülöp és Térsége Napközi Otthonos Óvoda 

1. általános felvételi időpontját az óvodavezető javaslatának a figyelembe vételével az alábbiakban határozza meg:
2018. április 23.      8.00 -11.30 óráig
2018. április 24.      8.00 -11.30 óráig
[bookmark: _GoBack]			         2018. április 25.     11.30-16.00 óráig
Melynek helye: Révfülöp és Térsége Napközi Otthonos Óvoda,  Révfülöp, Óvoda köz 20. 

2. az  indítható óvodai csoportok számát a 2018/2019  nevelési évre: 2 csoportban határozza meg.

3. az óvoda heti nyitva tartási ideje: hétfőtől – péntekig 7.00 – 16.30-óráig 

4. az óvoda éves nyitva tartása a nevelési évben szeptember 1-től augusztus 31-ig tart, mely időszakból a nyári zárva tartást 2018. augusztus 6-tól   2018. augusztus 31-ig tartó időszakban határozza meg.

5. Az óvoda nyári zárva tartás idejére igény esetén a gyermekek elhelyezését – az intézmények között létrejött külön megállapodás alapján – a Köveskáli Közös Fenntartású Napközi-otthonos Óvoda által biztosítja. 

6. a Társulási tanács az óvodai felvételi körzetet a hatályos alapító okirat alapján Révfülöp település, Ábrahámhegy település, Balatonrendes település, Salföld település közigazgatási területeire határozza meg.

7. a Társulási Tanács a 2018/2019. nevelési évre vonatkozó Intézmény Beiskolázási Tervét az előterjesztés szerint elfogadja.

8. a Társulási Tanács a az Intézmény 5 évre szóló továbbképzési Programját az előterjesztés szerint elfogadja.

A Társulási Tanács felkéri a Társulás Elnökét, hogy a döntésről az érintetteket értesítse. 
A Társulási Tanács utasítja az Óvodavezetőt, hogy a közzétételről gondoskodjon.

Felelős: Kondor Géza Társulási Tanács Elnöke
Határidő: azonnal









